b'\n_START_ARTICLE_\nRombaksveien\n_START_PARAGRAPH_\nRombaksveien er en veistrekning i Narvik kommune i Nordland. Veien er en del av europavei 6 og fylkesvei 7575 mellom Narvik sentrum og Rombaksbrua nord\xc3\xb8st for byen. Strekningen har en samlet lengde p\xc3\xa5 13,3 kilometer. Hele strekningen var tidligere en del av europavei 6 gjennom Nordland._NEWLINE_Rombaksveien er en del av europavei 6 mellom Taraldsvikbrua i Narvik sentrum og Orneshaugen nord\xc3\xb8st for sentrum. Ved Orneshaugen fortsetter Rombaksveien langs fylkesvei 7575 til Rombaksbrua. Byggingen av Rombaksveien ble p\xc3\xa5begynt i 1959, og tras\xc3\xa9en sto ferdig f\xc3\xb8r \xc3\xa5pningen av Rombaksbrua i 1964. I forbindelse med \xc3\xa5pningen av  H\xc3\xa5logalandsbrua i desember 2018 fikk den delen av Rombaksveien som ligger mellom Ornes og Rombaksbrua status som fylkesvei. _NEWLINE_Deler av tras\xc3\xa9en regnes som en ulykkesstrekning med flere ulykkespunkter, og mellom 1977 og 2010 ble det registrert nesten 140 ulykker med personskader langs Rombaksveien. Strekningen hadde en beregnet \xc3\xa5rsd\xc3\xb8gntrafikk p\xc3\xa5 over fire tusen kj\xc3\xb8ret\xc3\xb8y f\xc3\xb8r den ble nedklassifisert til fylkesvei.'